Viktor Aradi

ARADI Viktor Erdélyi estis hungara geologo, verkisto, redaktoro kaj sociologo naskiĝinta en Pankota la 22-an de februaro 1883 kaj mortinta en Sovetunio en 1937. 

Kariero
Aradi studis geologion en Budapeŝto kaj aliĝis al la agado de Társadalomtudományi Társaság (1902–1905). Li publikis geologitemajn verkojn ekde 1905 en la Bányászati és Kohászati Lapok. Li esploris la geologian strukturon de la valo Prahova (Rumanujo). En 1909 li translokiĝis en Budapeŝton kaj publikis en la revuo Huszadik Század. Lin interesis ĉefe la pasinteco kaj la prezento de la nacia problemo. Kiel ĵurnalisto li ĉeestis en la rutena skismoproceso (1913) kaj verkis multe da artikoloj favore al la akuzitoj. En aŭtuno 1919 li venis en Kluĵon kaj esploris la problemon de nacimalplimultoj en Rumanujo. En 1925 li aperigis socisciencan kaj socipolitikan revuon titolitan A Jövő Társadalma (La socio de estonteco), kiu aperis ĝis majo 1930. En 1933 li elmigris en Sovetunion, kie en 1937 perdiĝis ĉia signo pri li.

Verkoj
Caterina, doamna noastră (Bp., 1913); 
A rutén skizmapör (Bp., 1914); 
A nemzeti kisebbségek kérdése Nagyromániában (Torda, 1922); 
A Nagy Pör (Kolozsvár, 1928); 
Mócok földjén (elektitaj verkoj, bibliografio, Bukarest, 1974).

Fonto 
Magyar Életrajzi Lexikon

Kategorio:Rumanujaj hungaraj ĵurnalistoj
Kategorio:Rumanujaj hungaraj geologoj
Kategorio:Rumanujaj hungaraj sociologoj